Dersom ingen har noen innvendinger mot forslaget, vil jeg etterkomme anmodningen.
Fungerende president vil anmode sekretæren for det forrige Storting, Signe Øye, om midlertidig å fungere som sekretær. Det ble deretter foretatt navneopprop. Følgende representanter var fraværende: Anne Enger Lahnstein, Erik Dalheim, Grethe G. Fossum, Lodve Solholm, Harald T. Nesvik, Kristin Krohn Devold, Inge Lønning, Annelise Høegh, Ingvald Godal, Tor Nymo, Jon Olav Alstad, Arne Lyngstad, Per Ove Width og Ole Johs. Brunæs. Følgende representanter hadde meldt forfall: Harald T. Nesvik, Kristin Krohn Devold, Annelise Høegh, Jon Olav Alstad og Per Ove Width. Fra åtte av de øvrige fraværende representantene forelå det permisjonssøknader[[se nedenfor]]
Fungerende president foreslår at den sist benyttede forretningsorden blir gjort gjeldende inntil videre. – Det anses vedtatt. Det foreligger en rekke permisjonssøknader: fra Høyres stortingsgruppe om sykepermisjon for representanten Ole Johs. Brunæs fra og med 2. oktober og inntil videre fra representantene Erik Dalheim, Grethe G. Fossum, Invald Godal, Arne Lyngstad, Tor Nymo og Lodve Solholm om permisjon i tiden fra og med 2. oktober til og med 6. oktober – alle for å delta i De forente nasjoners 55. ordinære generalforsamling i New York fra representanten Bjørn Hernæs om permisjon i dagene 3. og 4. oktober for å delta i et seminar i regi av OSSEs parlamentarikerforsamling på Kypros fra representanten Inge Lønning om permisjon i tiden fra og med 2. til og med 4. oktober for etter invitasjon å delta som hovedforeleser ved Den Norske Sjømannsmisjon/Norsk kirke i utlandets medarbeidersamling i Pennsylvania, USA Disse søknader foreslås behandlet straks og innvilget. – Det anses vedtatt. Første vararepresentant for henholdsvis Hedmark fylke og Oslo, Nils Amund Røhne og Anders C. Sjaastad, er for tiden utenlands og av den grunn forhindret fra å møte i Stortinget under henholdsvis representantene Grethe G. Fossum og Inge Lønnings permisjoner. Etter forslag fra presidenten ble enstemmig besluttet: 1. Søknadene behandles straks og innvilges.2. Følgende vararepresentanter innkalles for å møte i permisjonstiden:For Buskerud fylke: Gerd JohnsenFor Hedmark fylke: Anne Christel Johnsgaard og Magnhild Afseth OlrudFor Møre og Romsdal fylke: Gerd FladsetFor Oslo: Merete Agerbak-JensenFor Telemark fylke: Gunn Marit HelgesenFor Troms fylke: Rita H. RoaldsenFor Nord-Trøndelag fylke: Astri WesselFor Vestfold fylke: Ellen Gjerpe Hansen.
Gerd Johnsen, Anne Christel Johnsgaard, Gerd Fladset, Merete Agerbak-Jensen, Gunn Marit Helgesen, Rita H. Roaldsen, Astri Wessel og Ellen Gjerpe Hansen er til stede og vil ta sete.
Det skal så foretas valg av presidenter og sekretærer. Fungerende president vil i den forbindelse referere forretningsordenens § 4 siste ledd, som lyder: «Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jfr. § 45 pkt. b]] Ifølge vanlig praksis skal valg av president og visepresident foregå ved skriftlig votering. Fungerende president ber om forslag til Stortingets president.
Jeg foreslår Kirsti Kolle Grøndahl.
Kirsti Kolle Grøndahl er foreslått valgt til Stortingets president. Andre forslag foreligger ikke. Det foretas skriftlig votering. Valget hadde dette resultat: Til president ble valgt Kirsti Kolle Grøndahl med 153 stemmer. 6 stemmesedler var blanke.
Det skal nå velges visepresident i Stortinget. Presidenten ber om forslag.
Jeg foreslår Hans J. Røsjorde.
Hans J. Røsjorde er foreslått valgt til Stortingets visepresident. Andre forslag foreligger ikke. Det foretas skriftlig votering. Valget hadde dette resultat: Til visepresident ble valgt Hans J. Røsjorde med 147 stemmer. 12 stemmesedler var blanke.
Det skal så velges sekretær og visesekretær samt første og annen varapresident og varasekretær i Stortinget. Dersom det framsettes bare ett forslag ved hvert av disse valgene, vil presidenten foreslå at avstemningen foregår på vanlig måte. Framsettes det derimot flere forslag, vi det måtte benyttes skriftlig avstemning. Presidenten ber om forslag til sekretær.
Jeg foreslår Signe Øye.
Signe Øye er foreslått som sekretær. Andre forslag foreligger ikke. Det voteres på vanlig måte.
Presidenten ber om forslag til visesekretær.
Jeg foreslår Bjørn Hernæs.
Bjørn Hernæs er foreslått som visesekretær. Andre forslag foreligger ikke. Det voteres på vanlig måte.
Det skal så velges første og annen varapresident i Stortinget. Presidenten vil først be om forslag til første varapresident.
Jeg foreslår Gunnar Breimo.
Gunnar Breimo er foreslått som første varapresident. Andre forslag foreligger ikke. Det voteres på vanlig måte.
Stortinget skal så velge annen varapresident. Presidenten ber om forslag.
Jeg foreslår Lodve Solholm.
Lodve Solholm er foreslått som annen varapresident. Andre forslag foreligger ikke. Det voteres på vanlig måte.
Det skal til slutt velges varasekretær. Presidenten ber om forslag.
Jeg foreslår Leif Helge Kongshaug.
Leif Helge Kongshaug er foreslått som varasekretær. Andre forslag foreligger ikke. Det voteres på vanlig måte.
Presidenten foreslår at de innkalte vararepresentanter Gerd Johnsen og Ellen Gjerpe Hansen innvelges i Lagtinget for den tiden de møter for henholdsvis representantene Erik Dalheim og Ole Johs. Brunæs. – Det anses vedtatt. Presidenten foreslår at Stortinget nå avbryter sine forhandlinger for at Lagtinget og Odelstinget skal kunne tre sammen og velge presidenter og sekretærer. – Det anses vedtatt. Stortinget fortsetter sine forhandlinger etter at Lagtinget og Odelstinget har konstituert seg.
Presidenten erklærer Norges 145. Storting lovlig konstituert. Presidenten foreslår at underretning om dette sendes Hans Majestet Kongen gjennom Regjeringens sjef for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil senere bli bekjentgjort ved oppslag i Stortingsbygningen. Presidenten ber om bemyndigelse til etter at Stortinget er erklært åpnet, og etter at trontalen og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse for gitt. Presidenten ber videre om Stortingets bemyndigelse til å oppnevne en deputasjon på sju representanter til å motta Hans Majestet Kongen ved Stortingets åpning – og anser også denne bemyndigelse for gitt. Som deputasjon oppnevnes representantene Torny Pedersen, leder, Ivar Kristiansen, Inge Myrvoll, Odd Eriksen, Steinar Bastesen, Kari Økland og Tomas Norvoll. Presidenten ber videre om Stortingets bemyndigelse for Presidentskapet til etter alminnelig praksis å utføre forskjellige forretninger som tilligger Presidentskapet, og tar opp følgende forslag: «Presidentskapet bemyndiges til å la oppta og redigere debattene i Stortinget og dets avdelinger i samsvar med den gitte instruks samt til enhver tid å treffe de bestemmelser som måtte kreves i anledning av utgivelsen av lover, Stortingstidende, innstillinger og dokumenter.» – Presidentens forslag anses enstemmig vedtatt. I anledning av Stortingets høytidelige åpning har Oslo Biskop innbudt Stortingets representanter til gudstjeneste i Oslo Domkirke i dag, mandag 2. oktober, kl. 17. Gudstjenesten vil bli holdt av biskop Gunnar Stålsett og domprost Olav Dag Hauge. Før møtet heves vil presidenten gjøre oppmerksom på at tidspunktet for budsjettets framleggelse er onsdag 4. oktober kl. 10.